ওদালগুৰি জিলাৰ ওৰাং আৰক্ষী থানাৰ ওচৰত ১৫ নং ৰাষ্ট্ৰীয় পথত থকা ধনশিৰি নদীৰ দলঙত আজি এক দুৰ্ঘটনাত পতিত হয় এখন চিলিণ্ডাৰভৰ্তি ট্ৰাক (NL 03A-3608)। দুৰ্ঘটনাৰ ফলত ট্ৰাকখন চিলিণ্ডাৰৰ সৈতে দলঙৰ ওপৰতে বাগৰি পৰে। দুৰ্ঘটনাটোত ট্ৰাকখনৰ এজন হেণ্ডিমেন গুৰুতৰভাৱে আহত হোৱা বুলি জানিব পৰা গৈছে।
আনহাতে দুৰ্ঘটনাৰ ফলত ট্ৰাকখন দলঙৰ ওপৰতে বাগৰি পৰাত ঠাইখনত তীব্ৰ যানজঁটৰ সৃষ্টি হয় আৰু ৫ বজাৰ পৰা সন্ধিয়া ৭ বজালৈ প্ৰায় অচলাৱস্থাৰ সৃষ্টি হয়। দুৰ্ঘটনাৰ পিছতে ৰৌতা আৰু ওৰাং আৰক্ষী ঘটনাস্থলীলৈ ততাতৈয়াকৈ যায় আৰু তৎপৰতাৰে ক্ৰেইন আনি পথ মুকলি কৰাত যানজঁট আঁতৰে।
আৰক্ষীয়ে জনোৱা মতে ট্ৰাকখন এটা বেচৰকাৰী গেছ এজেন্সিৰ পৰা আহিছিল আৰু বাণিজ্যিক চিলিণ্ডাৰ লৈ আহিছিল, যিবোৰ হোটেল আৰু ৰেষ্টুৰেণ্টত দিয়াৰ কথা আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
